ΑΚΡΟΑΣΕΙΣ ΓΙΑ ΤΗΝ ΕΙΣΑΓΩΓΗ ΣΤΟ ΠΡΟΓΡΑΜΜΑ ΣΠΟΥΔΩΝ ΕΙΔΙΚΕΥΣΗΣ «ΨΑΛΤΙΚΗ ΤΕΧΝΗ» ΤΗΣ ΚΑΤΕΥΘΥΝΣΗΣ ΒΥΖΑΝΤΙΝΗΣ ΜΟΥΣΙΚΟΛΟΓΙΑΣ (5/2/2026)
Οι ακροάσεις (εισαγωγικές εξετάσεις) για την εισαγωγή στο Πρόγραμμα Σπουδών Ειδίκευσης «Ψαλτική Τέχνη» της Κατεύθυνσης Βυζαντινής Μουσικολογίας θα πραγματοποιηθούν την Πέμπτη 5 Φεβρουαρίου 2026, ώρα 3 μ.μ., στο γραφείο 927. Οι υποψήφιοι καλούνται να ερμηνεύσουν (από τα υποδεικνυόμενα μουσικά βιβλία) τα εξής μελοποιήματα: 
· Ένα δοξαστικό, μελοποιημένο σε χρωματικό γένος, από το Δοξαστάριο Πέτρου Πελοποννησίου
{: Σύντομον Δοξαστάριον τοῦ ἀοιδίμου Πέτρου λαμπαδαρίου τοῦ Πελοποννησίου, μεταφρασθὲν κατὰ τὴν νέαν μέθοδον τῆς μουσικῆς τῶν μουσικολογιωτάτων διδασκάλων τοῦ νέου συστήματος, ἤδη εἰς φῶς ἀχθὲν ἀναλώμασιν τῶν ἐκδοτῶν, ἐν τῷ τοῦ Βουκουρεστίου νεοσυστάτῳ τυπογραφείῳ 1820 [= Ἀθήνα 1986] ή και από οποιαδήποτε άλλη επαν-έκδοση}.
· Ένα χερουβικό, μελοποιημένο σε τρίτο ή σε βαρύ ήχο 
{: Πανδέκτη τῆς ἱερᾶς ἐκκλησιαστικῆς ὑμνῳδίας τοῦ ὅλου ἐνιαυτοῦ, ἐκδοθεῖσα ὑπὸ Ἰωάννου λαμπαδαρίου καὶ Στεφάνου Α΄ δομεστίκου τῆς τοῦ Χριστοῦ Μεγάλης Ἐκκλησίας, τόμος 4, φυλλάδιον 1, περιέχων ὅλα τὰ μαθήματα τῆς ἱερᾶς λειτουργίας, ἐν Κωνσταντινουπόλει ιαωνα΄ [1851], σσ. 59-431}. 
· Μια δοξολογία 
{: Πανδέκτη τῆς ἱερᾶς ἐκκλησιαστικῆς ὑμνῳδίας τοῦ ὅλου ἐνιαυτοῦ, ἐκδοθεῖσα ὑπὸ Ἰωάννου λαμπαδαρίου καὶ Στεφάνου Α΄ δομεστίκου τῆς τοῦ Χριστοῦ Μεγάλης Ἐκκλησίας, τόμος 2, περιέχων τὰ μαθήματα τοῦ ὄρθρου, ἐν Κωνσταντινουπόλει, ἐκ τοῦ πατριαρχικοῦ τυπογραφείου, ιαωνα΄ [1851], σσ. 646-826}.  


